
ΤΕΥΧΟΣ ΔΕΥΤΕΡΟ 


Αρ 


. Φύλλου 806 


ΑΠΟΦΑΣΕΙΣ 

Αριθμ. Γεν. 2286 

Έγκριση Κανονισμού Διδακτορικών Σπουδών 
της Σχολής Επιστημών Υγείας -Τμήμα Ιατρικής 
του Πανεπιστημίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(383η /15-02-2018 τακτική συνεδρίαση) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α'/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού εις άπαντα τα ΑΕΙ (Α' 310), το ν. 259/1976 (ΦΕΚ 25 
τ.Α'/1976) περί τροποποιήσεως και συμπληρώσεως 
των περί Πανεπιστημίων Θράκης και Κρήτης κειμένων 
διατάξεων, τις διατάξεις του π.δ. 103/1983, (Φ.Ε.Κ. 48/ 
15.04.1983, τ.Α') - Αυτοδύναμη λειτουργία του Πανεπι¬ 
στημίου Κρήτης..., καθώς και της λοιπής νομοθεσίας περί 
Πανεπιστημίου Κρήτης. 

2. Την υπ'αριθμ. 6/2016 απόφαση Συμβουλίου (ΦΕΚ 
τ.ΥΟΔΔ 82/ 18-02-2016) και την υπ'αριθμ. πρωτ. 31460/ 
Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπιστωτική 
πράξη της Αναπληρώτριας Υπουργού Παιδείας Έρευνας 
και Θρησκευμάτων, όπου διαπιστώνεται ότι ο Καθηγητής 
Οδυσσέας Ζώρας έχει εκλεγεί ως Πρύτανης του Πανεπι¬ 
στημίου Κρήτης. 

3. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του Νόμου 4485/2017 (ΦΕΚ 114/τ.Α704-08-2017 
για το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 Τ.Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει μετον. 4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 


5. Τις διατάξεις των άρθρων 13, παρ. 2 σημείο (ιε) σε 
συνδυασμό με το άρθρο 31 παρ. 1 σημείο (α), το άρθρο 45 
παρ.(2) και το άρθρο 85 παρ.6 σημείο (β) του νόμου 
4485/2017. 

6. Τόμε Αρ. Γεν. Πρωτ.: 1705/12-02-2018 έγγραφο του 
Κοσμήτορα της Σχολής Επιστημών Υγείας - Τμήμα Ια¬ 
τρικής του Πανεπιστημίου Κρήτης Καθηγητή Γεωργίου 
Κοντάκη. 

7. Το απόσπασμα πρακτικώντης με ημερομηνία 09-02-2018 
Συνέλευσης της Σχολής Επιστημών Υγείας -Τμήμα Ιατρι¬ 
κής, σχετικά με το παρόν θέμα, 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

Τον Κανονισμό Διδακτορικών Σπουδών της Σχολής 
Επιστημών Υγείας-Τμήμα Ιατρικής του Πανεπιστημίου 
Κρήτης, όπως αυτός κατατέθηκε στη Σύγκλητο και έχει 
ως ακολούθως: 

Άρθρο 1 

Γενικές διατάξεις 

Η Σχολή Επιστημών Υγείας-Τμήμα Ιατρικής, του Πανε¬ 
πιστημίου Κρήτης, εφεξής η Σχολή, παρέχει τη δυνατό¬ 
τητα εκπόνησης διδακτορικής διατριβής (ΔΔ) σε μεγάλο 
φάσμα γνωστικών αντικειμένων σε αποφοίτους Ανωτά- 
των Εκπαιδευτικών Ιδρυμάτων που πληρούν συγκεκρι¬ 
μένα κριτήρια. Οι ανωτέρω σπουδές οδηγούν στη λήψη 
Διδακτορικού Διπλώματος που απονέμει το Πανεπιστή¬ 
μιο Κρήτης. Ο παρών Κανονισμός διέπει τις Μεταπτυχια¬ 
κές Σπουδές που οδηγούν στην απονομή Διδακτορικού 
Διπλώματος σύμφωνα με το νόμο 4485/2017 και ισχύει 
και για τους υφιστάμενους υποψήφιους/ες διδάκτορες 
για τους οποίους δεν έχει οριστεί Επταμελής Εξεταστική 
Επιτροπή μέχρι δημοσίευση του παρόντος. 

Άρθρο 2 

Αντικείμενο - Σκοπός 

Αντικείμενο των Διδακτορικών Σπουδών είναι η πα¬ 
ροχή υψηλού επιπέδου εκπαίδευσης και εξειδίκευσης 
σε διδακτορικούς φοιτητές. Οι Σπουδές στοχεύουν στην 
προαγωγή της γνώσης και έρευνας στους Τομείς των 
Ιατρικών και Βιολογικών Επιστημών, όπως και στην άρτια 
προετοιμασία επιστημονικού προσωπικού, για σταδι¬ 
οδρομία σε ακαδημαϊκά-ερευνητικά ιδρύματα και σε 

παραγωγικές μονάδες και αναμένεται να έχει σημαντικό 
ρόλο στην κάλυψη των εκπαιδευτικών, ερευνητικών και 
αναπτυξιακών αναγκών της χώρας. 

Άρθρο 3 

ΑπονεμόμενοςΤίτλος Σπουδών 
1 (Διδακτορικό Δίπλωμα) 

Το Διδακτορικό Δίπλωμα απονέμεται από το Πανεπι¬ 
στήμιο Κρήτης και τη σχολή Επιστημών Υγείας-Τμήμα 
Ιατρικής μετά την περάτωση των υποχρεώσεων του/της 
Υποψηφίου Διδάκτορα (ΥΔ) όπως ορίζονται στον παρό¬ 
ντα Κανονισμό. Στο δίπλωμα αναγράφεται το Πανεπιστή¬ 
μιο Κρήτης, Η Σχολή Επιστημών Υγείας-Τμήμα Ιατρικής, 
το όνομα, επώνυμο, πατρώνυμο του/της διδάκτορα, και 
η ημερομηνία αναγόρευσης. Υπογράφεται από τον Πρύ¬ 
τανη, τον Κοσμήτορα της Σχολής και το Γραμματέα του 
Τμήματος και σφραγίζεται με τη σφραγίδα του Πανεπι- 
στημίου.Το περιεχόμενο του διδακτορικού διπλώματος 
έχει ως εξής: 

Η ΣΧΟΛΗ ΕΠΙΣΤΗΜΩΝ ΥΓΕΙΑΣ-ΤΜΗΜΑ ΙΑΤΡΙΚΗΣ 
ΑΠΟΝΕΜΕΙ ΤΟ ΔΙΔΑΚΤΟΡΙΚΟ ΔΙΠΛΩΜΑ 
ΜΕ ΤΑ ΔΙΚΑΙΩΜΑΤΑ ΚΑΙ ΤΙΣ ΥΠΟΧΡΕΩΣΕΙΣ ΠΟΥ ΤΟ 
ΣΥΝΟΔΕΥΟΥΝ 

ΣΤΟΝ/ ΣΤΗΝ Ονομα Επώνυμο Διδάκτορα ΤΟΥ Πατρώ¬ 
νυμο 

ΠΑΝΕΠΙΣΤΗΜΙΟ ΚΡΗΤΗΣ 
ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 

Ό/Η (Όνομα Επώνυμο Διδάκτορα) του ( Πατρώνυμο) πτυχιοΰχος ( τμήματος ) του Πανεπιστημίου 
(Πανεπιστήμιο) συνέταξε διατριβήν ής ή επιγραφή « Τίτλος ΑΑ» ήπερ τοΐς άναγνοΰσι καθηγηταίς 
έμμελώς έχειν έδοξεν, ύπέστη δ’ εύδοκίμως τάς διδακτορικός εξετάσεις. 

Ερωτώ ούν τή του Τμήματος Ιατρικής Συνέλευσιν εί, ταΰθ’ Ικανά ποιουμένη τεκμήρια τής του 
ύποψηφίου /της υποψήφιας επιστημονικής παιδείας, δοκιμάζει αύτόν/αυτήν εις τούς διδάκτορας. 
Ερωτώ δέ καί τον/την Πρύτανιν εί τή τού Τμήματος συναινή γνώμη Καθομολόγησον δή άπερ ό 
νόμος δημοσία καθομολογεΐν κελεύει τούς τό διδακτορικόν μετιόντας άξίωμα. 

(ΚΑΘΟΜΟΛΟΓΗΣΕ ΑΝΑΓΟΡΕΥΟΜΕΝΟΥ / ΑΝΑΓΟΡΕΥΟΜΕΝΗΣ) 

Έπειδήπερ ού μόνον έν ταΐς εϊθισμέναις δοκιμασίαις τής σεαυτοΰ/σεαυτής επιστήμης έλεγχον 
παρέσχες σαφέστατον, άλλά καί τή διατριβή, ήν φιλοπονήσας/φιλοπονήσασα προσήνεγκας τώ τών 
Ίητρών Τμήματι άξιον/αξίαν άπέφηνας σεαυτόν/σεαυτήν τού διδακτορικού άξιώματος, κάπί τούτοις 
τό μέν Τμήμα έδοκίμασέ σε κατά τά νόμιμα, ό/η δέ Πρύτανις τή τούτου δοκιμασία έπένευσε, διά 
ταΰτα, έγώ ό/η (ονοματεπώνυμο Κοσμήτορα), Καθηγητής (Ειδικότητα Κοσμήτορα ) , νυν δέ τής 
τών Ίητρών Σχολής Κοσμήτωρ, χρώμενος τή δυνάμει, ήν παρά τών Πανεπιστημιακών νόμων καί 
τού Τμήματος έχω λαβών σέ (Ονοματεπώνυμο Διδάκτορα στην Κλητική) ύποψήφιον/υποψηφίαν 
οντα/ούσαν τής έν Ιατρική διδακτορίας, Διδάκτορα τής Ιατρικής δημοσία άναγορεύω καί πάσας 
σοί άπονέμω τάς προνομίας τάς τώ Πανεπιστημιακό) τούτα) άξιώματι παρεπομένας, συνθιασώτην 
δέ καί έταΐρον προσαγορεύων, τής έπιστήμης φιλοτίμως διά παντός τού βίου άντέχεσθαι παραινώ. 
Έν Ήρακλείω τή ( Ημερομηνία Αναγόρευσης ) 

Ό Πρύτανις 
Ό Κοσμήτωρ 


Ο ΟΠΟΙΟΣ / Η ΟΠΟΙΑ ΑΝΤΑΠΟΚΡΙΘΗΚΕ ΣΤΙΣ ΑΠΑΙ¬ 
ΤΗΣΕΙΣ 

ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ ΤΟΥ ΤΜΗΜΑΤΟΣ 
ΤΟΥ/ΤΗΣ 

ΚΑΙ ΥΠΟΣΤΗΡΙΞΕ ΠΡΩΤΟΤΥΠΗ ΕΠΙΣΤΗΜΟΝΙΚΗ ΔΙΑ¬ 
ΤΡΙΒΗ 

ΗΡΑΚΛΕΙΟ, Ημερομηνία Αναγόρευσης 

Ο ΠΡΥΤΑΝΗΣ 

Ο ΚΟΣΜΗΤΟΡΑΣ 

Ο/Η ΓΡΑΜΜΑΤΕΑΣΤΟΥΤΜΗΜΑΤΟΣ 

2(Αναγόρευση) 

Η αναγόρευση του Διδάκτορα γίνεται από τη Συνέλευ¬ 
ση της Σχολής εφόσον ο Διδάκτορας έχει τακτοποιήσει 
τις υποχρεώσεις του προς τη γραμματεία, τη βιβλιοθήκη 
του Πανεπιστημίου και το Εθνικό Κέντρο Τεκμηρίωσης 
στην αμέσως επόμενη διαθέσιμη συνεδρίαση. Η καθομο¬ 
λόγηση του Διδάκτορα και η απονομή του διδακτορικού 
διπλώματος γίνεται στις προγραμματισμένες ανά έτος τε¬ 
λετές ορκωμοσίας που διοργανώνει η Σχολή. Οι διδάκτο¬ 
ρες που δεν μπορούν να παραστούν στην τελετή ορκω¬ 
μοσίας θα μπορούν να παραλαμβάνουν το διδακτορικό 
δίπλωμα οι ίδιοι ή με εξουσιοδοτημένο εκπρόσωπο τους 
σε ημερομηνία μεταγενέστερη της τελετής ορκωμοσίας 
στην οποία θα ελάμβαναν κανονικά το δίπλωμα τους. 

Το κείμενο της αναγόρευσης διδακτόρων έχει ως εξής: 

3 (Καθομολόγηση) 

Η καθομολόγηση αναγορευομένου/αναγορευομένης έχει ως εξής: 

Επειδή τό διάσημον των Ίητρών Τμήμα, του Πρύτανεως έπινεύσαντος, ές τους εαυτού διδάκτορας 
δοκιμάσαι με κατηξίωσε, αύτφ τε και τή πρυτανηΐη δημοσία τήνδε δίδωμι πίστιν: Ήγήσεσθαι μέν 
τούς διδάξαντάς με τήν τέχνην ταύτην ϊσα γενέτησι έμοΐσι, τή δέ τέχνη μηδαμή έπ εύμαρίη 
χρήσεσθαι τή έμαυτοΰ/ έμαυτής έν τφ βίφ, άλλ’ ές δόξαν Θεού και ανθρώπων σωτηρίην και τής 
πίστεως αύτής τιμήν τε καί δνησιν, παν μέν ό,τι ίητροΰ έργον έστί πιστώς και ακριβώς κατά δύναμιν 
καί κρίσιν έμήν έπιτελέων/ έπιτελέουσα, τοΐσι δε νοσέουσιν, ήν τε πλούσιοι τύχωσιν οντες ήν τε 
πένητες, όμοίη σπουδή τήν έκ τής τέχνης έπαγινέων/ έπαγινέουσα έπικουρίην, μηδέ παραβόλως 
άποπειρώμενος/ άποπειρωμένη, την τεο ζόην άποκυβεύσειν μηδ’ ίητρεύσειν επί χρηματισμφ ή 
φάτιος ιμέρου ές οικίας δε όκόσας αν έσίω έσελεύσεσθαι έπ’ ώφελίη των καμνόντων, έκτος έών/ 
έοΰσα πάσης άδικίης· ά δ’ άν έν θεραπηΐη, ή ί'δω ή άκούσω ή καί άνευ θεραπηΐης κατά βίον τόν 
άνθρώπων, α μη χρή κοτε έκλαλέεσθαι έξω, σιγήσεσθαι, άρρητα ήγεύμενος/ ήγευμένη τά τοιαΰτα, 
τής δέ τέχνης έπιμελήσεσθαι κατά δύναμιν, σπουδήν πλείστην ποιεύμενος/ ποιευμένη άκριβώσαι 
ταύτης τά θέσμια' τοΐσι δέ όμοτέχνοισι φιλόφρονα και φιλάνθρωπον έμαυτόν/ έμαυτήν άεί παρέξειν 
καί σφέας άδελφεοΐσι ίσον έπικρινέειν, παν σφι προθύμως συμβαλλόμενος/ συμβαλλομένη έξ οτεο 
άν ώφελίη γένοιτο τοΐσι κάμνουσι. Ταύτην μοι τήν έπαγγελίην έπιτελέα ποιέοντι/ ποιεούση, εϊη 
έπαύρασθαι βίου τε καί τέχνης καί Θεόν κτήσασθαι άρηγόνα, παραβαίνοντι/ παραβαινούση δέ 
τάναντία τουτέων. 


4 (Βεβαίωση Ολοκλήρωσης) 

Πριν από την καθομολόγηση διδακτόρων μπορεί να 
δοθεί στον Διδάκτορα πιστοποιητικό για την επιτυχή 
ολοκλήρωση της δοκιμασίας για την απόκτηση του διδα¬ 
κτορικού τίτλου εφόσον ο Διδάκτορας έχει τακτοποιήσει 
τις υποχρεώσεις της παρ. 5 του άρθρου 12. 

Άρθρο 4 

Όργανα αρμόδια για τις διδακτορικές σπουδές 

1 (Κοσμητεία) 

Η Κοσμητεία της Σχολής Επιστημών Υγείας για τον ορι¬ 
σμό της Επιστημονικής Συμβουλευτικής Επιτροπής για 
τις διδακτορικές σπουδές σύμφωνα με την παρ. 4 του 
άρθρου 44 του ν. 4485/2017. 

2 (Συνέλευση) 

Η Συνέλευση της Σχολής για τα προβλεπόμενα στα 
άρθρα 38, 39,41,43 και 44 του ν. 4485/2017. 

3 (Επιτροπή Μεταπτυχιακών Σπουδών) 

Η Επιτροπή Μεταπτυχιακών σπουδών (ΕΜΣ) της Σχολής 

Αποτελείται από μέλη Διδακτικού Εκπαιδευτικού Προ¬ 
σωπικού (ΔΕΠ) τα οποία ορίζονται από τον Κοσμήτορα 
της Σχολής, έναν Εκπρόσωπο των Μεταπτυχιακών Φοι¬ 
τητών (ΜΦ) και έναν εκπρόσωπο των ΥΔ. Η ΕΜΣ συνεδρι¬ 
άζει σε τακτά χρονικά διαστήματα και είναι υπεύθυνη για 
την εποπτεία, την σωστή λειτουργία και τον συντονισμό 
των μεταπτυχιακών σπουδών στη Σχολή. Οι αρμοδιότη¬ 
τες της ΕΜΣ έχουν ως εξής: 

• Εξετάζει τις αιτήσεις και ελέγχει τα πρωτόκολλα που 
υποβάλουν οι ΥΔ για έναρξη εκπόνησης Διδακτορικής 
Διατριβής (ΔΔ), κατηγοριοποιεί τα ανωτέρω με βάση 
τη συνάφεια του γνωστικού αντικείμενου και εισηγείται 
προς την Συνέλευση τις τριμελείς επιτροπές που θα τα 
εξετάσουν και θα διενεργήσουν τις συνεντεύξεις των 
υποψηφίων. 

• Εξετάζει αιτήσεις για αλλαγή σύνθεσης τηςΤριμελούς 
Συμβουλευτικής Επιτροπής 


■ Συντονίζει τις διαδικασίες για τη διαγραφή ΥΔ που 
πληρούν τις προϋποθέσεις της παρ. 2 του άρθρου 13 
του παρόντος κανονισμού. 

• Εξετάζει αιτήσεις για παράταση εκπόνησης διδακτο¬ 
ρικών διατριβών. 

• Εξετάζει αιτήσεις για σύσταση Επταμελών Εξεταστι¬ 
κών Επιτροπών (7Μ). 

• Εξετάζει αιτήσεις για δημιουργία νέων Προγραμμά¬ 
των Μεταπτυχιακών Σπουδών. 

• Επιβλέπει τη διαδικασία υποβολής των ετήσιων εκ¬ 
θέσεων προόδου των ΥΔ. 

• Εξετάζει τα Ειδικά Πρωτόκολλα Συνεργασίας (Ε.Π.Σ.) για 
την εκπόνηση διδακτορικών διατριβών με συνεπίβλεψη. 

■ Συνεπικουρεί τα όργανα των Μονοτμηματικών και 
Διατμηματικών προγραμμάτων μεταπτυχιακών σπου¬ 
δών στις όποιες αποφάσεις, ενέργειες και διαδικασίες 
απαιτούνται για την ομαλή λειτουργία τους. 

■ Καθορίζει τα δικαιολογητικά που απαιτούνται για 
κάθε διαδικασία που αφορά στις διδακτορικές σπουδές 
και διαμορφώνει το περιεχόμενο των σχετικών εντύπων. 

• Εξετάζει τις αιτήσεις για μεταδιδακτορική έρευνα. 

• Διεξάγει τις διαδικασίες για την επιλογή μεταπτυχιακών 
φοιτητών και ΥΔ στους οποίους θα χορηγηθεί υποτροφία 
για τις μεταπτυχιακές τους σπουδές από τη Σχολή ή από 
άλλους φορείς (στις περιπτώσεις όπου προβλέπεται να 
διεξάγονται οι διαδικασίες επιλογής από τη Σχολή). 

Η ΕΜΣ εισηγείται στη Συνέλευση για όλα τα παραπάνω 
καθώς και για κάθε άλλο θέμα που αφορά στις μεταπτυ¬ 
χιακές σπουδές. 

Άρθρο 5 

Εισακτέοι - Διαδικασία έγκρισης αιτήσεων για εκ¬ 
πόνηση ΔΔ 

1 (Εισακτέοι) 

Για εκπόνηση ΔΔ γίνονται δεκτοί/ες όσοι έχουν γνώση 
της Αγγλικής γλώσσας σε επίπεδο τουλάχιστον Β2: 

α) Κάτοχοι Διπλώματος Μεταπτυχιακών Σπουδών της 
ημεδαπής ή αλλοδαπής. 

β) Κάτοχοι ενιαίου και αδιάσπαστου τίτλου σπουδών 
μεταπτυχιακού επιπέδου (ίηΐθςΓΒΐθά ιτίΒεΐθήτηςπαρ. 1 
του άρθρου 46 του ν. 4485/2017. 

γ) κάτοχοι πτυχίου Ιατρικής 

δ) κάτοχοι πτυχίου Πανεπιστημίου οι οποίοι πληρούν 
τουλάχιστον δύο (2) από τα εξής πέντε κριτήρια: 

(1) Ο βαθμός πτυχίου του/της υποψηφίου/ας είναι 
μεγαλύτερος από 8. 

(2) Ο/Η υποψήφιος/α έχει 1 πρωτότυπη ερευνητική δη¬ 
μοσίευση σε περιοδικό στο ΜθάΙίηθ (ή στο 5ςορυ$ εφό¬ 
σον το αντικείμενο της προτεινόμενης διατριβής έγκειται 
αντικειμένου που δεν περιλαμβάνεται στο ΜθάΙίηθ) ή 
2 παρουσιάσεις με διαφορετικό αντικείμενο σε διεθνή 
συνέδρια ανεξαρτήτως σειράς ονόματος. 

(3) Ο/Η υποψήφιος/α έχει βράβευση επιστημονικής 
εργασίας σε διεθνές συνέδριο στην οποία είναι πρώτος/η 
συγγραφέας. 

(4) Ο/Η υποψήφιος/α έλαβε υποτροφία αριστείας για 
2 τουλάχιστον έτη προπτυχιακών σπουδών (ΙΚΥ ή άλλος 
φορέας). 

(5) Ο/Η υποψήφιος/α είναι κάτοχος και δεύτερου τίτ¬ 
λου σπουδών από ΑΕΙ σχετικού με το αντικείμενο της ΔΔ. 

Οι αιτήσεις και τα δικαιολογητικά που απαιτούνται βρί¬ 
σκονται αναρτημένα στον ιστότοπο της Σχολής. 

2 (Αναγνώριση Τίτλων Σπουδών) 

Οι κάτοχοι τίτλων σπουδών (βασικού και/ή μεταπτυχι¬ 
ακού) της αλλοδαπής υποχρεούνται να έχουν την Βεβαί¬ 
ωση Ισοτιμίας του/των τίτλων τους από τον Διεπιστημο¬ 
νικό Οργανισμό Αναγνώρισης Τίτλων Ακαδημαϊκών και 
Πληροφόρησης (ΔΟΑΤΑΠ) κατά την εγγραφή τους. Κατ' 
εξαίρεση, με απόφαση της Συνέλευσης, κάτοχοι πτυχίου 
από χώρες της ΕΕ μπορούν να εγγράφονται προσκομί¬ 
ζοντας βεβαίωση κατάθεσης των δικαιολογητικών στον 
ΔΟΑΤΑΠ με την υποχρέωση να προσκομίσουν την ισο¬ 
τιμία εντός ενός (1) έτους σε διαφορετική περίπτωση η 
Συνέλευση θα επανεξετάζει την εγγραφή τους. 

3 (Διαδικασία έγκρισης) 

Η διαδικασία έγκρισης νέων αιτήσεων για εκπόνηση 
ΔΔ πραγματοποιείται τουλάχιστον 2 φορές κάθε ακαδη¬ 
μαϊκό έτος. Οι υποψήφιοι/ες για εκπόνηση υποβάλλουν 
τις αιτήσεις τους και όλα τα προβλεπόμενα δικαιολογη- 
τικά στη γραμματεία (είτε τις υποβάλλουν ηλεκτρονικά 
εφόσον δοθεί η σχετική δυνατότητα από τη Σχολή) κατά 
τους μήνες Σεπτέμβριο και Οκτώβριο το χειμερινό εξά¬ 
μηνο και Φεβρουάριο και Μάρτιο το εαρινό εξάμηνο. 
Σε έκτακτες περιπτώσεις (όπως π. χ. προκηρύξεις χρη¬ 
ματοδοτούμενων προγραμμάτων για εκπόνηση διατρι¬ 
βής) μετά από αιτιολογημένη απόφαση του Κοσμήτορα, 
μπορεί να υπάρξουν και πρόσθετες περίοδοι υποβολής 
αιτήσεων για εκπόνηση διατριβής κατόπιν σχετικής πρό¬ 
σκλησης της Σχολής. 

Μετά την λήξη της προθεσμίας υποβολής των αιτή¬ 
σεων η ΕΜΣ πραγματοποιεί τον έλεγχο (α) των δικαιο- 
λογητικών (β) αν πληρούνται οι προϋποθέσεις της παρ. 
1 του παρόντος άρθρου και (γ) του συνοπτικού πρω¬ 
τοκόλλου (προσχέδιο διδακτορικής διατριβής) του/της 
υποψηφίου/ας και εισηγείται στη Συνέλευση τις τριμελείς 
επιτροπές αξιολόγησης (ΤΕΑ) ανά κατηγορία αιτήσεων 
με βάση το γνωστικό αντικείμενο. Οι ανωτέρω τριμελείς 


επιτροπές δεν θα πρέπει να συμπεριλαμβάνουν τους 
επιβλέποντες και κατά το δυνατόν τους συνεπιβλέποντες 
των διατριβών που αναλαμβάνουν να εξετάσουν. 

Μετά την έγκριση των ΤΕΑ από τη Συνέλευση οι επι¬ 
τροπές θα πρέπει μέσα σε ένα μήνα από τον ορισμό τους 
να εξετάσουν τις αιτήσεις, να καλέσουν τους/τις υποψη- 
φίους/ες σε συνέντευξη και να ετοιμάσουν αναλυτικό 
υπόμνημα προς τη Συνέλευση της Σχολής. 

4 (Μορφή Προσχεδίου Διατριβής) 

Στο συνοπτικό πρωτόκολλο, ο/η υποψήφιος/α παρου¬ 
σιάζει την ερευνητική υπόθεση ή τα ερευνητικά ερω¬ 
τήματα που προτίθεται να διερευνήσει, και πώς θα τα 
απαντήσει, αναλύοντας τα παρακάτω επιμέρους σημεία: 

• Τι προτείνεται να γίνει και γιατί; 

•Τι είναι γνωστό για το αντικείμενο της έρευνας; 

• Ποιο είναι το ερευνητικό ερώτημα και γιατί είναι ση¬ 
μαντική η έρευνα; 

• Πού και πώς θα γίνει η έρευνα; 

• Πότε θα γίνει η έρευνα και πόσο θα κοστίσει; 

• Ποια είναι η βιβλιογραφία που χρησιμοποιήθηκε; 

Το προσχέδιο της Διατριβής που υποβάλλουν οι υπο- 

ψήφιοι/ες πρέπει να έχει την παρακάτω μορφή: 

ΤΙΤΛΟΣ ΔΔ 

ΠΡΟΤΕΙΝΟΜΕΝΗ ΤΡΙΜΕΛΗΣ ΣΥΜΒΟΥΛΕΥΤΙΚΗ ΕΠΙ¬ 
ΤΡΟΠΗ 

ΕΙΣΑΓΩΓΗ / ΠΡΟΤΕΙΝΟΜΕΝΗ ΕΡΕΥΝΑ 
(περίπου 400 λέξεις) 

ΣΤΟΧΟΣ ΚΑΙ ΤΕΚΜΗΡΙΩΣΗ ΤΗΣ ΚΑΙΝΟΤΟΜΙΑΣ ΤΗΣ 
ΠΡΟΤΕΙΝΟΜΕΝΗΣ ΕΡΕΥΝΑΣ ΣΕ 
ΣΧΕΣΗ ΜΕΤΗΝ ΥΠΑΡΧΟΥΣΑΔΙΕΘΝΗ ΕΠΙΣΤΗΜΟΝΙΚΗ 
ΒΙΒΛΙΟΓΡΑΦΙΑ 
(περίπου 500 λέξεις) 

ΑΝΑΛΥΤΙΚΗ ΜΕΘΟΔΟΛΟΓΙΑ 
(περίπου 500 λέξεις) 

ΕΓΚΡΙΣΗ ΑΠΟ ΕΠΙΤΡΟΠΗ ΒΙΟΗΘΙΚΗΣ 

(εφόσον απαιτείται τέτοια έγκριση / περίπου 50 λέξεις) 

ΒΙΒΛΙΟΓΡΑΦΙΑ 

(μέχρι 20 αναφορές/Για την μορφοποίηση της βιβλιο¬ 
γραφίας συνιστάται η μέθοδος ΗβΓνβιτΙ) 
ΧΡΟΝΟΔΙΑΓΡΑΜΜΑ (Συμπλήρωση σχήματος 03 Πΐΐ) 
Ο/Η υποψήφιος/α επίσης οφείλει να δηλώσει το γνω¬ 
στικό αντικείμενο της ΔΔ λαμβάνοντας υπ' όψιν του/ 
της τα εξής: 

Θα πρέπει να αποφεύγεται η χρήση υπερβολικά γε¬ 
νικών όρων π.χ. «Πνευμονολογία» ή «Καρδιολογία». Συ- 
νιστάται το γνωστικό αντικείμενο να είναι της μορφής 
Γενικό / Ειδικό ή όποια άλλη σύντομη φράση το περι¬ 
γράφει καλύτερα χωρίς να το εξειδικεύει υπερβολικά. 
Παραδείγματα γνωστικών αντικειμένων αποτελούν 
φράσεις όπως: 

Καρδιολογία / Ηλεκτροφυσιολογία ή 
Οφθαλμολογία / Διαθλαστική Χειρουργική ή 
Ογκολογία / Ογκογένεση 
Ρευματολογία / Αυτοανοσία / Φλεγμονή 
Τα ερευνητικό πρωτόκολλο για εκπόνηση ΔΔ θα πρέ¬ 
πει να είναι στην Ελληνική ή την Αγγλική γλώσσα και η 
αίτηση που το συνοδεύει θα πρέπει να φέρει τις υπο¬ 
γραφές του /της υποψηφίου/ας και της προτεινόμενης 
τριμελούς. 

5 (Έλεγχος Προσχεδίου Διατριβής από τηνΤΕΑ - Κα¬ 
τάρτιση αναλυτικού εισηγητικού υπομνήματος) 

Η ΤΕΑ που έχει ορίσει η Συνέλευση οφείλει μέσα σε ένα 
μήνα από τον ορισμό της να μελετήσει την αίτηση του/ 
της υποψηφίου/ας και να τον καλέσει σε συνέντευξη. 
Κατά την κατάρτιση του εισηγητικού υπομνήματος που 
θα προωθηθεί στην Συνέλευση η ΤΕΑ θα βασίζεται στο 
παρακάτω ερωτη ματολόγιο: 

ΤΙΤΛΟΣ ΔΔ ΚΑΙ ΤΡΙΜΕΛΗΣ ΣΥΜΒΟΥΛΕΥΤΙΚΗ ΕΠΙΤΡΟΠΗ 
(3Μ) 

• Είναι σαφής ο τίτλος και αντιπροσωπευτικός σε σχέση 
με το περιεχόμενο της πρότασης; 

• Είναι κατάλληλη η προτεινόμενη τριμελής συμβου¬ 
λευτική επιτροπή για την παρακολούθηση της διατριβής; 

ΕΙΣΑΓΩΓΗ / ΠΡΟΤΕΙΝΟΜΕΝΗ ΕΡΕΥΝΑ 

■ Είναι ακριβής η διατύπωση του ερευνητικού ερω¬ 
τήματος / ερευνητικής υπόθεσης (ή των ερευνητικών 
ερωτημάτων / υποθέσεων); 

• Πρόκειται για εξέταση υπόθεσης; 

• Πρόκειται για διερεύνηση κατάστασης; 

• Πρόκειται για απλή καταγραφή συχνότητας νοσημά¬ 
των χωρίς περαιτέρω ερευνητικά ερωτήματα; 

• Είναι εφικτή η απάντηση των ερωτημάτων στα πλαί¬ 
σια μιας ΔΔ (εργασία ενός/μίας ΥΔ για 4 έτη); 

• Είναι σαφής η διατύπωση και η περιγραφή του ρόλου 
του/της ΥΔ; 

(Εφόσον η ΔΔ εκπονείται σε συνεργασία με άλλη ερευ¬ 
νητική ομάδα ή στα πλαίσια ή ως μέρος ενός ευρύτερου 
ερευνητικού έργου) 

• Είναι σαφής η περιγραφή του ρόλου του/της ΥΔ σε 
σχέση με την ερευνητική εργασία τρίτων ατόμων στα 
πλαίσια της ίδιας ή άλλης ερευνητικής ομάδας ή στα 
πλαίσια του έργου; 

ΣΤΟΧΟΣ ΚΑΙ ΤΕΚΜΗΡΙΩΣΗ ΤΗΣ ΚΑΙΝΟΤΟΜΙΑΣ ΤΗΣ 
ΠΡΟΤΕΙΝΟΜΕΝΗΣ ΕΡΕΥΝΑΣ ΣΕ ΣΧΕΣΗ ΜΕ ΤΗΝ ΥΠΑΡ- 
ΧΟΥΣΑ ΔΙΕΘΝΗ ΕΠΙΣΤΗΜΟΝΙΚΗ ΒΙΒΛΙΟΓΡΑΦΙΑ 

• Γίνεται αναφορά στην περιγραφή του προβλήματος 
στην βιβλιογραφία; 

• Περιγράφονται οι υπάρχουσες λύσεις /απαντήσεις / 
υποθέσεις στη βιβλιογραφία; 

• Γίνεται αναφορά σε τυχόν διατυπωμένα ερωτήματα 
στη βιβλιογραφία; 

• Υπάρχει συσχέτιση των παραπάνω με τα ερωτήματα 
της ΔΔ; 

• Υπάρχουν νέα ερωτήματα που δεν έχουν ερωτηθεί 
σε άλλα συστήματα ή πληθυσμούς; 

• Είναι σαφείς οι προεκτάσεις των πιθανών απαντήσε¬ 
ων στα συγκριμένα ερωτήματα; 

ΑΝΑΛΥΤΙΚΗ ΜΕΘΟΔΟΛΟΓΙΑ 

Για τις κλινικές και επιδημιολογικές μελέτες: 

• Έχει περιγράφει το είδος της μελέτης (σε αντιστοιχία 
με το ερευνητικό ερώτημα); 

• Έχει περιγράφει ο πληθυσμός της μελέτης (με τεκμη¬ 
ρίωση για το ελάχιστο απαιτούμενο μέγεθος δείγματος); 

• Έχουν περιγράφει οι μέθοδοι εκτίμησης της έκθεσης 
/έκβασης/του αποτελέσματος; 

• Έχει περιγράφει η στατιστική ανάλυση (σε αντιστοιχία 
με το ερευνητικό ερώτη μα και το είδος της μελέτης και 
όχι γενική αναφορά σε στατιστικές δοκιμασίες); 


• Έχουν καταγραφεί τα πιθανά προβλήματα της προ- 
τεινόμενης μεθοδολογίας και αντιμετώπιση τους; 

Για βασική, μεταφραστική και κλινικοεργαστηριακή 
έρευνα: 

■ Έχουν προβλεφθεί εναλλακτικές προσεγγίσεις σε 
περίπτωση αποτυχίας της αρχικά προτεινόμενης προ¬ 
σέγγισης εφόσον κρίνεται αναγκαίο; 

• Υπάρχει διαθεσιμότητα ή δυνατότητα απόκτησης ή 
χρήσης/πρόσβασης των προτεινόμενων τεχνολογιών; 

• Έχουν καταγραφεί τα πιθανά προβλήματα της προ- 
τεινόμενης μεθοδολογίας και αντιμετώπισή τους; 

ΕΓΚΡΙΣΗ ΑΠΟ ΕΠΙΤΡΟΠΗ ΒΙΟΗΘΙΚΗΣ 

• Ανακύπτουν θέματα που εμπίπτουν στους κώδικες 
της βιοηθικής; 

■ (Αν απαντήσατε ΝΑΙ στο προηγούμενο ερώτημα). 

• Έχει ήδη ζητηθεί ή πρόκειται να ζητηθεί άδεια από 
επιτροπή Βιοηθικής; 

Η ΤΕΑ μπορεί να συμπεριλάβει στο υπόμνημα ό,τι άλλα 
σχόλια κρίνει απαραίτητο να συμπεριληφθούν και αφού 
κρίνει την πρωτοτυπία και τη πιθανή συνεισφορά της 
μελέτης στην επιστήμη διατυπώνει την εισήγηση της 
προς την Συνέλευση. 

6 (Έγκριση αίτησης) 

Η Συνέλευση της Σχολής εγκρίνει την αίτηση ορίζοντας 
ταυτόχρονα τη Τριμελή Συμβουλευτική Επιτροπή. Στην 
εγκριτική απόφαση ορίζεται η γλώσσα συγγραφής της 
διδακτορικής διατριβής η οποία μπορεί να είναι είτε η 
Ελληνική είτε η Αγγλική, και τυχόν άλλες υποχρεώσεις 
που θα έχει ο/η ΥΔ (π.χ. παρακολούθηση μαθημάτων). 

Η απόφαση κοινοποιείται στον/στην υποψήφιο/α και 
στην 3Μ με ηλεκτρονικό ταχυδρομείο και ο/η υποψήφι- 
ος/α λαμβάνει πλήρη ενημέρωση για τον κανονισμό, τα 
δικαιώματα του και τις υποχρεώσεις του εντός μηνός από 
την έγκριση της ΔΔ. Η ημερομηνία έναρξης της διατρι¬ 
βής είναι η ημερομηνία έγκρισης της από τη Συνέλευση. 

7 (Ανάρτηση στον ισότοπο της Σχολής) 

Τα ονόματα των ΥΔ, των μελών των Τριμελών Συμ¬ 
βουλευτικών Επιτροπών, οι τίτλοι των εκπονούμενων 
διδακτορικών διατριβών και σύντομη περίληψη αυτών, 
αναρτώνται στον διαδικτυακό τόπο του Ιδρύματος στην 
ελληνική και στην αγγλική γλώσσα εντός μηνός από την 
έγκριση των αιτημάτων για εκπόνηση διατριβής. Σε ει¬ 
δικές περιπτώσεις μετά από αίτημα των ΥΔ, αιτιολογη¬ 
μένη έκθεση της τριμελούς επιτροπής και απόφαση της 
Συνέλευσης, μπορεί να αναγραφεί στην ιστοσελίδα ότι 
η περίληψη είναι εμπιστευτική για λόγους προστασίας 
της πρωτοτυπίας του θέματος. 

Άρθρο 6 

Προκήρυξη ή Πρόσκληση εκδήλωσης 
ενδιαφέροντος για εκπόνηση 
διδακτορικής διατριβής 

Εφόσον παραστεί ανάγκη να υπάρξει προκήρυξη με 
βάση το άρθρο 42 του ν. 4487/2017 οι διαδικασίες και τα 
προβλεπόμενα στην προκήρυξη και ειδικά οι προϋπο¬ 
θέσεις λήψης του διδακτορικού διπλώματος θα πρέπει 
να είναι κατ' ελάχιστον σύμφωνα με τα προβλεπόμενα 
στον παρόντα κανονισμό. 

Άρθρο 7 

Επίβλεψη ΔΔ - Αλλαγή Επιβλέποντος 

1 (Σύνθεση Τριμελούς Συμβουλευτικής Επιτροπής) 

Η Τριμελής Συμβουλευτική Επιτροπή (3Μ)γιατην επί¬ 
βλεψη και καθοδήγηση του/της ΥΔ θα πρέπει να απο- 
τελείται από: 

Τον επιβλέποντα που μπορεί να είναι: 

(α) Μέλος Δ.Ε.Π. του Σχολής της βαθμίδας του καθηγη¬ 
τή, αναπληρωτή καθηγητή ή επίκουρου καθηγητή είτε 

(β) Μέλος ΔΕΠ άλλου τμήματος του Πανεπιστημίου 
Κρήτης ή άλλου ΑΕΙ είτε 

(γ) Ερευνητής Α, Β, Γ βαθμίδας από ερευνητικά κέντρα 
του άρθρου 13 Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του ΙΙΒΕΑΑ. Για τις περιπτώσεις (β) και (γ) θα πρέπει 
επιπροσθέτως: 

• Να υπάρχει τουλάχιστον ένα μέλος ΔΕΠ της Σχολής 
μέσα στην 3Μ. 

• Οι επιβλέποντες να υποβάλλουν βιογραφικό σημείω¬ 
μα και στοιχεία επικοινωνίας μαζί με το αίτημα του/της 
υποψηφίου/ας για εκπόνηση διατριβής. 

• Να δεσμεύονται εγγράφως ότι έχουν γνώση του κα¬ 
νονισμού της Σχολής και ότι θα τον τηρούν 

Κάθε μέλος ΔΕΠ της Σχολής μπορεί να επιβλέπει μέχρι 
οχτώ (8) το πολύ ΥΔ. Οι επιβλέποντες των περιπτώσεων 
(β) και (γ) ανωτέρω, θα μπορούν να επιβλέπουν μέχρι 
τρεις (3) ΥΔ στη Σχολή. 

Επιβλέπων που αφυπηρετεί ή μετακινείται ως Καθη¬ 
γητής ή Ερευνητής σε άλλο τμήμα, ομοταγές ίδρυμα ή 
ερευνητικό κέντρο μπορεί να συνεχίσει να επιβλέπει τις 
ΔΔ του. 

Τους συνεπιβλέποντες που μπορεί να είναι: μέλη 
Δ.Ε.Π. της βαθμίδας του καθηγητή, αναπληρωτή καθη¬ 
γητή ή επίκουρου καθηγητή από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

2 (Τροποποίηση σύνθεσηςΤριμελούς Συμβουλευτικής 
Επιτροπής) 

Αλλαγή επιβλέποντος ή συνεπιβλέποντος μπορεί να 
γίνει σε περίπτωση που ο επιβλέπων ή κάποιος συνεπι- 
βλέπων εκλείψει ή διαπιστωμένα αδυνατεί να τελέσει 
χρέη επιβλέποντος ή αντίστοιχα συνεπιβλέποντος για 
μεγάλο χρονικό διάστημα. Αιτιολογημένα αιτήματα για 
αλλαγή Σύνθεσης 3Μ γίνονται δεκτά μετά από αίτηση 
μελών της 3 Μ είτε των εναπομεινάντων μελών της όταν 
ένα ή περισσότερα μέλη της εκλείψουν.Το αίτημα πρέπει 
φέρει και την υπογραφή κάθε νεοεισερχόμενου μέλους. 

Αλλαγή επιβλέποντος μπορεί να γίνει ακόμη και καθ' 
υπέρβαση του μεγίστου ορίου επιβλεπόμενων ΔΔ. Δεν 
απαιτείται αλλαγή επιβλέποντος σε περίπτωση μετακί¬ 
νησης του επιβλέποντος σε άλλο τμήμα ΑΕΙ ή ερευνητικό 
φορέα ή σε περίπτωση συνταξιοδότησης. 


Η εξέταση των αιτημάτων γίνεται από την ΕΜΣ η οποία 
εισηγείται σχετικά προς την Συνέλευση. Η Συνέλευση 
δίνει την τελική έγκριση διατηρώντας το δικαίωμα να 
αποδεχτεί αυτούσια την εισήγηση της ΕΜΣ ή να την 
τροποποιήσει. 

Άρθρο 8 

Τροποποίηση τίτλου ΔΔ 

Είναι αρμοδιότητα της 3 Μ και στη συνέχειατης7Μ να 
αποφασίσει κατά πόσο η εκπονούμενη διατριβή αντα- 
ποκρίνεται στον τίτλο που έχει δηλωθεί. Σε περίπτωση 
τροποποίησης του τίτλου η 3Μ θα καταθέτει αίτηση για 
την τροποποίηση του τίτλου με ειδικό έντυπο και θα 
δηλώνει αν η αιτούμενη αλλαγή επιφέρει αλλαγές στο 
πρωτόκολλο της μελέτης. Όλες οι αιτήσεις θα συζητού- 
νται στην ΕΜΣ η οποία θα ελέγχει αν πρόκειται περί ου¬ 
σιαστικής αλλαγής της ερευνητικής πρότασης τέτοια που 
να επιβάλλει τη διακοπή της εκπονούμενης ΔΔ και την 
έναρξη νέας και θα εισηγείται σχετικά στην Συνέλευση. 
Εφόσον η ΔΔ παραμένει εντός των πλαισίων του αρχικού 
γνωστικού αντικειμένου, οι αλλαγές στην ερευνητική 
πρόταση και/ή στον τίτλο δεν θα επιφέρουν διακοπή 
της ΔΔ και έναρξη νέας. Σε διαφορετική περίπτωση η 
αίτηση θα προωθείται με βάση τη διαδικασία έγκρισης 
του άρθρου 5 του παρόντος κανονισμού. 

Άρθρο 9 

Διάρκεια εκπόνησης - Παράταση εκπόνησης 

1 (Ελάχιστη Διάρκεια Διδακτορικών Σπουδών) 

Η ελάχιστη διάρκεια εκπόνησης διδακτορικής διατρι¬ 
βής είναι τα τρία (3) πλήρη ημερολογιακά έτη, από την 
ημερομηνία ορισμού τηςτριμελούς μέχρι την ημερομη¬ 
νία της δημόσιας παρουσίασης της ΔΔ. 

Η μέγιστη διάρκεια εκπόνησης της διατριβής δεν μπο¬ 
ρεί να είναι μεγαλύτερη από έξι έτη για όλους τους/τις ΥΔ 
εκτός από τις περιπτώσεις όπου έχει υπάρξει αναστολή 
φοίτησης ή ο/η ΥΔ κάνει αίτηση παράτασης. 

2 (Παράταση εκπόνησης ΔΔ) 

Με την παρέλευση εξαετίας από την έναρξη της ΔΔ 
οι ΥΔ είναι υποχρεωμένοι να υποβάλουν αιτιολογημένη 
αίτηση για παράταση, με πληροφορίες για τη φάση στην 
οποία βρίσκεται η εκπόνηση της ΔΔ υπογεγραμμένη από 
τα μέλη της τριμελούς. Για να γίνει δεκτή η αίτηση θα 
πρέπει ο/η ΥΔ να έχει υποβάλει ετήσια έκθεση προόδου 
σύμφωνα με την παρ. 1 του άρθρου 11 κατά το τελευταίο 
έτος των σπουδών του ή να υποβάλλει μία εκτάκτως μαζί 
με το αίτημα παράτασης. ΥΔ που δεν υποβάλουν αίτη¬ 
ση παράτασης δεν θα μπορούν να απολαμβάνουν των 
υπηρεσιών της Σχολής και των προνομίων που έχουν οι 
κανονικά φοιτούντες ΥΔ (βεβαιώσεις, κάρτα στάθμευσης 
κ.α.). Με τη λήξη της περιόδου παράτασης οι ΥΔ είτε 
προσκομίζουν αίτηση για ορισμό 7Μ είτε κάνουν νέα 
αίτηση παράτασης. 

Άρθρο 10 

Δικαιώματα ΥΔ 

1 (Ενστάσεις για την απόρριψη αίτησης έναρξης ΔΔ). 

Οι υποψήφιοι/ες που επιθυμούν να υποβάλουν έν¬ 
σταση κατά της απόρριψης της αίτησης τους οφείλουν 

να το πράξουν εντός 20 εργάσιμων ημερών από την 
ημερομηνία κοινοποίησης σε αυτούς της απορριπτικής 
απόφασης της Συνέλευσης. Η ένστασή τους θα πρέπει 
να είναι αιτιολογημένη και να απευθύνεται στη Γραμμα¬ 
τεία Μεταπτυχιακών. Η ΕΜΣ είναι το αρμόδιο όργανο για 
την εξέταση της ένστασης και υποχρεούται να εισηγηθεί 
σχετικά στη Συνέλευση σε διάστημα 2 μηνών από την 
παραλαβή της ένστασης. Η Συνέλευση θα λάβει την ορι¬ 
στική απόφαση. 

2 (Ενστάσεις για διαδικασίες στο πλαίσιο εκπόνησης ΔΔ) 

Οι υποψήφιοι/ες που επιθυμούν να υποβάλουν έν¬ 
σταση κατά οποιοσδήποτε διαδικασίας ή ενέργειας 
της Σχολής ή του προσωπικού του Πανεπιστημίου που 
τους θίγει, οφείλουν να το πράξουν με αιτιολογημένη 
αίτηση/ένσταση που να απευθύνεται στη Γραμματεία 
Μεταπτυχιακών. Η ΕΜΣ είναι το αρμόδιο όργανο για την 
εξέταση της ένστασης εφόσον αυτή αφορά τις διδακτο¬ 
ρικές σπουδές και υποχρεούται να εισηγηθεί σχετικά στη 
Συνέλευση σε διάστημα 2 μηνών από την παραλαβή της 
ένστασης. Η Συνέλευση θα λάβει την οριστική απόφαση. 
Αν η ένσταση δεν αφορά τις διδακτορικές σπουδές η 
ΕΜΣ προωθεί την ένσταση στα αρμόδια κατά περίπτωση 
όργανα κοινοποιώντας την προώθηση στον/στην ΥΔ. 

3 (Παροχές) 

Οι ΥΔ έχουν όλα τα δικαιώματα και παροχές που προ¬ 
βλέπει για αυτούς η σχετική νομοθεσία και θα γίνεται η 
σχετική αναφορά σε αυτά στην ιστοσελίδα της Σχολής. 
Οι ΥΔ θα μπορούν να απολαμβάνουν των ανωτέρω δικαι¬ 
ωμάτων, παροχών και άλλων προνομίων που προβλέπει 
η Σχολή εφόσον φοιτούν κανονικά (δηλαδή διανύουν 
την περίοδο της κανονικής φοίτησης ή έχουν πάρει πα¬ 
ράταση σπουδών) και καταθέτουν κανονικά τις ετήσιες 
εκθέσεις προόδου. Οι διδάκτορεςτης Σχολής διατηρούν 
δικαιώματα πρόσβασης, δανεισμού και χρήσης των ηλε¬ 
κτρονικών υπηρεσιών των πανεπιστημιακών βιβλιοθη¬ 
κών μέχρι και πέντε (5) έτη μετά την ολοκλήρωση της 
διδακτορικής τους διατριβής. 

Άρθρο 11 

Προϋποθέσεις επιτυχούς ολοκλήρωσης ΔΔ 

1 (Εκθέσεις προόδου) 

Οι ΥΔ είναι υποχρεωμένοι ετησίως να παρουσιάσουν 
προφορικά και να υποβάλλουν εγγράφως στην τριμε¬ 
λή συμβουλευτική επιτροπή τους αναλυτικό υπόμνημα 
(Εκθεση πεπραγμένων -προόδου έκτασης τουλάχιστον 
1000 λέξεων) σχετικά με την πρόοδο της διδακτορικής 
τους διατριβής. Αντίγραφο του υπομνήματος, καθώς και 
σχόλια επ'αυτού από την τριμελή επιτροπή και εκθέσεις 
προόδου καταχωρούνται στον ατομικό φάκελο του/της 
ΥΔ.Το υπόμνημα που συμπληρώνει/υπογράφει η τριμε¬ 
λής θα πρέπει να φέρει τις υπογραφές και τα σχόλια και 
των 3 μελών. 

Οι ΥΔ με έναρξη σπουδών κατά το χειμερινό εξάμηνο 
(από 1 /9 έως 28/2) υποβάλλουν στη γραμματεία τα ανω¬ 
τέρω μέσα στους μήνες Οκτώβριο και Νοέμβριο κάθε 
έτους ενώ όσοι έχουν ημερομηνία έναρξης το εαρινό 
εξάμηνο (από 1/3 έως 31/8) υποβάλλουν τα ανωτέρω 
κάθε Απρίλιο και Μάιο. 


Η αποστολή του υπομνήματος εκ μέρους του/της ΥΔ 
προς την τριμελή να γίνεται με ηλεκτρονικό ταχυδρο- 
μείο_Σε περίπτωση που δεν ορισθεί ημερομηνία εντός 2 
μηνών από το αίτημα (θ-ιτιβΜ) του/της ΥΔ με υπαιτιότητα 
της τριμελούς, ο φοιτητής προωθεί τη σχετική αλληλο¬ 
γραφία στη γραμματεία για να ενημερωθεί η Συνέλευση 
και να ορίσει τη περαιτέρω διαδικασία. 

2 (Παρακολούθηση μαθημάτων) 

Όλοι οι ΥΔ με έναρξη διδακτορικών σπουδών μετά 
την 1 /9/2018 είναι υποχρεωμένοι να παρακολουθήσουν 
ειδικό Σεμινάριο Επιστημονικής Δεοντολογίας που διορ- 
γανώνει η Σχολή μέσα στο πρώτο έτος των διδακτορικών 
τους σπουδών και να επιτύχουν στις σχετικές εξετάσεις. 

Οι ΥΔ των περιπτώσεων (γ) και (δ) της παρ. 1 του 
άρθρου 5 είναι επιπροσθέτως υποχρεωμένοι να παρα¬ 
κολουθήσουν τουλάχιστον 2 μεταπτυχιακά μαθήματα 
συναφή με το θέμα της ΔΔ τους που αντιστοιχούν σε 
τουλάχιστον 8 Ε(ΙΤ5 από τα Προγράμματα Μεταπτυχια¬ 
κών Σπουδών (ΠΜΣ) της Σχολής κατόπιν σχετικής άδειας 
από τους Διευθυντές των ΠΜΣ. Οι ανωτέρω ΥΔ μπορούν 
να απαλλαγούν από την υποχρέωση αυτή εφόσον προ¬ 
σκομίσουν βεβαίωση επιτυχούς παρακολούθησης ίδιου 
αριθμού και αξίας σε Ε(ΙΤ5 μαθημάτων σε μεταπτυχιακό 
επίπεδο από αναγνωρισμένα μεταπτυχιακά προγράμμα¬ 
τα της ημεδαπής ή της αλλοδαπής. 

Η Συνέλευση μπορεί με απόφαση της να υποχρεώσει 
ένα/μία ΥΔ να παρακολουθήσει συγκεκριμένο αριθμό 
μαθημάτων κατόπιν εισήγησης της 3Μ ή της ΕΜΣ εφό¬ 
σον αυτό κρίνεται απαραίτητο για την εκπαίδευσή τους. 

Όλοι οι ΥΔ που επιθυμούν μπορούν να παρακολου¬ 
θήσουν μεταπτυχιακά μαθήματα σε προαιρετική βάση. 

Η εγγραφή στα μαθήματα γίνεται με βάση την ημερο¬ 
μηνία έναρξης των σπουδών με τους παλαιότερους ΥΔ 
να έχουν υψηλότερη προτεραιότητα. Η προτεραιότητα 
χάνεται όταν οι ΥΔ δεν παρουσιάζονται να παρακολου¬ 
θήσουν το μάθημα στο οποίο έχουν εγγράφει. Η παρα¬ 
κολούθηση των μαθημάτων είναι υποχρεωτική. 

Η παρακολούθηση μαθημάτων εξ' αποστάσεως δεν 
είναι εφικτή. Δεν επιτρέπεται η προ-συνεννόηση με 
διδάσκοντες μαθημάτων που παρακάμπτει την προτε¬ 
ραιότητα άλλων φοιτητών. Οι εγγραφές σε μαθήματα 
πραγματοποιούνται από τη γραμματεία. Βαθμοί που 
δίνονται σε ΥΔ για τους οποίους η γραμματεία δεν έχει 
κάνει δήλωση μαθήματος δεν θα γίνονται δεκτοί. 

3 (Εγγραφή στο έτος) 

Με την έγκριση της ΔΔ, οι ΥΔ εγγράφονται στη Σχολή 
για ένα έτος (δύο ή τρία συνεχόμενα εξάμηνα ανάλογα 
με την ημερομηνία έναρξης). Τις εγγραφές πραγματο¬ 
ποιεί η γραμματεία. Μετά το πρώτο έτος και κάθε έτος 
για όσο διαρκεί η εκπόνηση της ΔΔ και εφόσον ο/η ΥΔ 
προσκομίσει έκθεση προόδου όπως προβλέπεται στην 
παράγραφο 1 του παρόντος, η γραμματεία ανανεώνει 
την εγγραφή για τα επόμενα 2 εξάμηνα. Η γραμματεία 
ανανεώνει την εγγραφή και στις περιπτώσεις αρνητικής 
αξιολόγησης από την 3Μ. 

4 (Δημοσιεύσεις) 

Απαραίτητη προϋπόθεση για την ολοκλήρωσης της 
ΔΔ ενός/μιας ΥΔ και την αίτηση για σύσταση 7Μ αποτελεί 
η δημοσίευση όλων ή μέρους των αποτελεσμάτων της 

ερευνητικής εργασίας του σε διεθνές περιοδικό μετά από 
διαδικασία κρίσης (ρθθΓ Γθνίθνν) το οποίο να αναφέρεται 
στη διεθνή βάση δεδομένων 151. 

Για τη δημοσίευση αυτή, που πρέπει να έχει γίνει μέσα 
στη διάρκεια της εκπόνησης της ΔΔ, θα πρέπει να ισχύ¬ 
ουν τα παρακάτω: 

• Ο/Η ΥΔ είναι πρώτος συγγραφέας ή με ίση συμμετοχή 
(«θηυθΙ ςοηΐπόυΐίοη») με τον πρώτο συγγραφέα. 

• Ο/Η ΥΔ πρέπει να εμφανίζεται στην δημοσίευση αυτή 
(θίίϊΐώΐίοηε) και με την ιδιότητα του μέλους του Τμήματος 
Ιατρικής του Πανεπιστήμιου Κρήτης, ακόμα και στις περι¬ 
πτώσεις όπου το ίδρυμα στο οποίο πραγματοποιήθηκε 
μέρος ή το σύνολο του έργου της ΔΔ είναι διαφορετικό 
από το Πανεπιστήμιο Κρήτης 

• Η δημοσίευση πρέπει να είναι πρωτότυπο άρθρο και 
όχι άρθρο ανασκόπησης. 

•Το περιοδικό στο οποίο γίνεται η δημοσίευση θα πρέ¬ 
πει να έχει Δείκτη Απήχησης (ΙιτιρΒςΐ ΡθεΐΟΓ). 

Δημοσιεύσεις σε περιοδικά όπου ο επιβλέπων ή μέλος 
της 3Μ είναι ο εκδότης (θάίΐοΓ) δεν θα γίνονται δεκτές. 

Στις περιπτώσεις όπου δύο (ή περισσότεροι/ες) ΥΔ εί¬ 
ναι πρώτοι συγγραφείς με ίση συμμετοχή σε δημοσίευση 
στα πλαίσια της ΔΔ τους, μόνο ο ένας/η μία θα μπορεί να 
κάνει αίτηση για σύσταση 7Μ χρησιμοποιώντας την εν 
λόγω δημοσίευση. Η Συνέλευση μπορεί να επιτρέψει σε 
δεύτερο/η ΥΔ (πρώτο/η συγγραφέα με ίση συμμετοχή) 
να χρησιμοποιήσει την ίδια δημοσίευση με άλλον/η ΥΔ, 
εφόσον κρίνει ότι πρόκειται περί εξαιρετικής δημοσί¬ 
ευσης. 

Άρθρο 12 

Συγγραφή, υποστήριξη και αξιολόγηση της διδα¬ 
κτορικής διατριβής 

1 (Συγγραφή ΔΔ) 

Το σύγγραμμα της διδακτορικής εργασίας πρέπει να 
παρουσιάζει αναλυτικά και εκτεταμένα το έργου του/της 
ΥΔ κατά την διάρκεια των σπουδών του. Η συγγραφή της 
διατριβής πραγματοποιείται - σύμφωνα με την εγκριτική 
απόφαση της Συνέλευσης - είτε στην ελληνική γλώσσα 
και περιέχει εκτενή περίληψη στην αγγλική (τουλάχιστον 
2 σελίδες) ή στην Αγγλική γλώσσα, με εκτενή περίληψη 
στην Ελληνική γλώσσα (τουλάχιστον 2 σελίδες). Στο τελι¬ 
κό ανάτυπο της ΔΔ σε χωριστό παράρτημα περιλαμβά¬ 
νεται και ανάτυπο της δημοσίευσης ή των δημοσιεύσεων 
που έγιναν στο πλαίσιο της ΔΔ (ή στην περίπτωση που 
δεν υπάρχουν τα ανάτυπα, αντίγραφο της δημοσίευσης 
ή των δημοσιεύσεων στην τελική τους μορφή). 

2 (Διαδικασία Ορισμού Επταμελούς Εξεταστικής Επι¬ 
τροπής) 

Μετά την επιτυχή ολοκλήρωση του ερευνητικού έργου 
του/της ΥΔ, τη δημοσίευση μέρους ή όλων των αποτε¬ 
λεσμάτων της εργασίας του και την συγγραφή της διδα¬ 
κτορικής διατριβής ο/η ΥΔ υποβάλει αίτηση προς την 
3Μ για τη δημόσια υποστήριξη της ΔΔ επισυνάπτοντας 
τη διατριβή και τη δημοσίευση ή τις δημοσιεύσεις του 
βάσει της παρ. 4 του άρθρου 11 και κοινοποιώντας την 
αίτηση του στη γραμματεία. Η 3Μ μελετά την αίτηση και 
εντός 2 μηνών συντάσσει και καταθέτει στη γραμματεία 
αναλυτική εισηγητική έκθεση προς τη Συνέλευση με την 


οποία αποδέχεται ή αιτιολογημένα απορρίπτει το αίτημα 
του φοιτητή. Στην περίπτωση που αποδέχεται το αίτημα 
ζητά από τη Συνέλευση τον ορισμό της 7Μ για την κρίση 
της ΔΔ προτείνοντας τα μέλη της βάσει της παρ. 3 του 
παρόντος άρθρου. 

Αν η 3Μ κρίνει ότι το αίτημα του φοιτητή δεν μπορεί 
να εγκριθεί, επισημαίνει εγγράφως και ενυπογράφωςτις 
ουσιαστικές προσθήκες ή αλλαγές που πρέπει να γίνουν 
στη διατριβή προκειμένου να θεωρηθεί ολοκληρωμένη 
και ζητούν από τον φοιτητή να ανταποκριθεί στις υποδεί¬ 
ξεις τους εντός συγκεκριμένου χρονικού διαστήματος. 
Η 3Μ οφείλει να κοινοποιήσει την ανωτέρω απάντηση 
της και την ΕΜΣ. 

Η ΕΜΣ στη συνέχεια εξετάζει αν πληρούνται οι υπό¬ 
λοιπες προϋποθέσεις του κανονισμού (έλεγχος δημο¬ 
σιεύσεων, μαθημάτων, ελάχιστης διάρκειας, σύνθεσης 
7Μ) για την επιτυχή ολοκλήρωση της ΔΔ και προωθεί 
στη Συνέλευση την εισήγηση της μαζί με την εισηγητική 
έκθεση της 3Μ για τον ορισμό της 7Μ. 

3 (Σύνθεση της Επταμελούς Εξεταστικής Επιτροπής) 

Στην 7Μ μετέχουν τα μέλη της 3Μ, εκτός από τα αφυ- 

πηρετήσαντα μέλη αυτής, καθώς και τέσσερα (4) επιπλέ¬ 
ον μέλη Δ.Ε.Π της βαθμίδαςτου καθηγητή, αναπληρωτή 
καθηγητή ή επίκουρου καθηγητή από το οικείο ή άλλο 
Α.Ε.Ι. ή καθηγητές αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτορι¬ 
κού διπλώματος, ή ερευνητές των βαθμιδών Α', Β'ή Γ'από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του ΙΙΒΕΑΑ ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

Τα αφυπηρετήσαντα μέλη αντικαθιστώνται έτσι ώστε 
να πληρούνται τα όσα ορίζει η ισχύουσα νομοθεσία για 
τη σύνθεση της 3Μ. 

Όλα τα μέλη της 7Μ πρέπει να έχουν την ίδια ή συναφή 
επιστημονική ειδικότητα με αυτή, στην οποία ο/η ΥΔ 
εκπόνησε τη διατριβή του. Συνιστάται τουλάχιστον ένα 
μέλος της επιτροπής να προέρχεται από άλλο τμήμα του 
Πανεπιστημίου Κρήτης ή άλλο ΑΕΙ ή να είναι ερευνητής 
αναγνωρισμένου ερευνητικού κέντρου της Ελλάδας. 
Πρόεδρος της 7Μ είναι ο Επιβλέπων Καθηγητής. 

4 (Δημόσια υποστήριξη - Αξιολόγηση) 

Η διδακτορική διατριβή παρουσιάζεται δημόσια ενώ¬ 
πιον των μελών της 7Μ και ακροατηρίου επιστημόνων 
και φοιτητών. Με ευθύνη του επιβλέποντα Καθηγητή 
και του/της ΥΔ τα υπόλοιπα 4 μέλη της 7Μ λαμβάνουν 
το κείμενο της Διδακτορικής Διατριβής τουλάχιστον 3 
εβδομάδες πριν την δημόσια παρουσίαση της Διατριβής. 
Ο τόπος και ο χρόνος της παρουσίασης αποφασίζεται 
από κοινού από τον Επιβλέποντα Καθηγητή και τον/την 
ΥΔ και γνωστοποιείται στη γραμματεία από τον επιβλέ- 
ποντα τουλάχιστον 10 ημέρες πριν την παρουσίαση. 
Η γραμματεία ανακοινώνει την δημόσια παρουσίαση 
της ΔΔ μία εβδομάδα πριν την πραγματοποίηση της. Η 
γραμματεία έχει επίσης την ευθύνη να ανακοινώνει τις 
τυχόν αναβολές, ακυρώσεις ή αλλαγές στην ώρα και στο 
χώρο διεξαγωγής της δημόσιας παρουσίασης κατόπιν 

υποδείξεως του επιβλέποντα. Όλες οι παραπάνω ανακοι¬ 
νώσεις θα γίνονται μέσω ηλεκτρονικού ταχυδρομείου. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. Στη 
συνέχεια, η εξεταστική επιτροπή συνεδριάζει χωρίς την 
παρουσία τρίτων, κρίνει την εργασία ως προς την ποι¬ 
ότητα, την πληρότητα, την πρωτότυπη σκέψη και τη 
συμβολή της στην επιστήμη. Επίσης αξιολογούνται οι 
γνώσεις, οι ικανότητες και γενικά η επάρκεια του/της ΥΔ 
στο επιστημονικό πεδίο της διατριβής του. Με βάση τα 
ανωτέρω κριτήρια η 7Μ διαπιστώνει: 

• Είτε ότι η ΔΔ έχει ολοκληρωθεί επιτυχώς και την 
εγκρίνει, με πλειοψηφία πέντε (5) τουλάχιστον από τα 
μέλη της. 

• Είτε ότι η ΔΔ έχει ελλείψεις και προτείνει διορθώσεις 
οι οποίες θα πρέπει να δίνονται εγγράφως στον/στην ΥΔ. 
Η 7Μ επίσης ορίζει με σαφήνεια στο έντυπο αξιολόγη¬ 
σης αν θα χρειαστεί να επαναξιολογήσει τη Διδακτορική 
Διατριβή σε νέα συνεδρίαση ή όχι, ποιος ή ποιοι θα εξε¬ 
τάσουν τις διορθώσεις που θα γίνουν και να καθορίσει 
τη σχετική προθεσμία. 

• Είτε ότι ο/η ΥΔ δεν πληροί τις προϋποθέσεις να λά¬ 
βει το διδακτορικό δίπλωμα. Σε αυτήν την περίπτωση 
η 7Μ θα πρέπει να συμπεριλάβει στο έντυπο αξιολόγη¬ 
σης της ΔΔ εισήγηση προς τη Συνέλευση για το αν θα 
πρέπει να συνεχίσει ο/η ΥΔ την εκπόνηση της ΔΔ του 
(συμπεριλαμβάνοντας τις απαιτήσεις που θα πρέπει να 
ικανοποιηθούν) ή αν θα πρέπει να διαγράφει. 

Τα αφυπηρετήσαντα μέλη της 3Μ, που έχουν αντικα- 
τασταθεί σύμφωνα με την παράγραφο 3 του παρόντος 
άρθρου, μπορούν να παρίστανται κατά τη συνεδρία¬ 
ση χωρίς δικαίωμα ψήφου. Τα μέλη που συμμετέχουν 
με τηλεδιάσκεψη λαμβάνουν χωριστό ατομικό έντυπο 
αξιολόγησης με ηλεκτρονικό ταχυδρομείο στο οποίο 
καταχωρούν τα σχόλια τους και την ψήφο τους και απο¬ 
στέλλουν στη γραμματεία εντός 2 ημερών μετά τη δη¬ 
μόσια υποστήριξη από την επίσημη ηλεκτρονική τους 
διεύθυνση. 

Η δημόσια παρουσίαση της ΔΔ πρέπει και μπορεί να 
πραγματοποιηθεί μόνο εφόσον το θέμα παραμένει επι¬ 
στημονικά επίκαιρο. Εφόσον παρέλθουν 6 μήνες από τον 
ορισμό της 7Μ χωρίς να έχει πραγματοποιηθεί η δημό¬ 
σια παρουσίαση η διδακτορική διατριβή θα διακόπτεται 
κατόπιν σχετικής προειδοποίησης της γραμματείας. Σε 
αυτήν την περίπτωση η δημόσια παρουσίαση της ΔΔ θα 
μπορεί να γίνει μόνο κατόπιν αιτήσεως-βεβαίωσηςτης 
τριμελούς προς τη Γραμματεία ότι το θέμα εξακολουθεί 
να είναι επίκαιρο και εγκρίσεως της Συνέλευσης. 

5 (Υποχρεώσεις Διδάκτορα) 

Μετά την παρουσίαση της ΔΔ και πριν την αναγόρευ¬ 
ση του/της ΥΔ σε διδάκτορα θα πρέπει να υποβληθούν 
στη γραμματεία: 

■ Το «Έντυπο Αξιολόγησης Διδακτορικής Διατριβής» 
υπογεγραμμένο από όσα μέλη της 7Μ ήταν παρόντα 
κατά την παρουσίαση 

• Τα «Έντυπα Αξιολόγησης Διδακτορικής Διατριβής» 
από όσα μέλη της 7Μ παρακολούθησαν με τηλεδιάσκε¬ 


ψη (υποβολή με ηλεκτρονικό ταχυδρομείο από τους 
ιδρυματικούς λογαριασμούς των μελών) 

• 2 ανάτυπα της ΔΔ σε έντυπη και ψηφιακή μορφή 
στην τελική της μορφή. Στην περίπτωση που η 7Μ είχε 
υποδείξει διορθώσεις, ο/η ΥΔ διορθώνει την διατριβή 
του σύμφωνα με αυτές. Η διορθωμένη διατριβή εγκρίνε- 
ται από τον Επιβλέποντα Καθηγητή και τουλάχιστον ένα 
ακόμα μέλος της 7Μ πριν κατατεθεί στην γραμματεία. Η 
εκτύπωση της ΔΔ γίνεται με τη μέγιστη δυνατή οικονο¬ 
μία σε χαρτί (κείμενο με μεσαίου μεγέθους γραμματο¬ 
σειρές χωρίς μεγάλα περιθώρια σελίδων ή μεγάλα κενά 
μεταξύ γραμμών και εκτύπωση μπρος-πίσω) 

• 1 ανάτυπο της ΔΔ σε έντυπη και ψηφιακή μορφή στην 
τελική της μορφή για τη βιβλιοθήκη του Πανεπιστημίου. 

Άρθρο 13 

Αναστολή φοίτησης - Διαγραφή ΥΔ 

1 (Αναστολή φοίτησης) 

Οι ΥΔ μπορούν με αίτηση τους να ζητούν αναστολή 
των διδακτορικών τους σπουδών μέχρι και τρία (3) έτη 
αθροιστικά. Ο χρόνος που διανύεται κατά την αναστολή 
της φοίτησης δεν προσμετράται στον χρόνο εκπόνησης 
τηςΔΔ. 

2 (Διακοπή εκπόνησης Διδακτορικής Διατριβής) 

Στην περίπτωση αίτησης παραίτησης από τον/την ΥΔ, 

το αίτημα παραπέμπεται απ'ευθείας στη Συνέλευση χω¬ 
ρίς εισήγηση από την ΕΜΣ. 

Διακοπή της εκπόνησης μιας Διδακτορικής Διατριβής 
μπορεί να υπάρξει με απόφαση της Συνέλευσης και κα¬ 
τόπιν εισηγήσεως της ΕΜΣ στις παρακάτω περιπτώσεις: 

1. Αν παρέλθουν δύο (2) έτη μετά τη λήξη της εξαε¬ 
τίας χωρίς αίτηση παράτασης ή παρέλθουν 2 έτη μετά 
την τελευταία αίτηση παράτασης χωρίς νέα αίτηση πα¬ 
ράτασης με πρόταση της γραμματείας ή με αίτηση του 
επιβλέποντα. 

2. Εάν δεν υποβληθούν εκθέσεις προόδου για 2 συνα¬ 
πτά έτη με πρόταση της γραμματείας ή με αίτηση του 
επιβλέποντα. 

3. Οι ΥΔ μπορούν να διαγραφούν για παράβαση δε¬ 
οντολογικών κανόνων ή για ανάρμοστη συμπεριφορά. 
Στις περιπτώσεις 1 και 2 η γραμματεία θα αποστέλλει 
προειδοποιητική επιστολή στον/στην ΥΔ με κοινοποίηση 
στον επιβλέποντα στην οποία θα τους ενημερώνει για 
την επερχόμενη διαγραφή και τους λόγους που την επι¬ 
βάλλουν. Αν δεν υπάρξει τεκμηριωμένη απάντηση στην 
ανωτέρω επιστολή και αίτηση παράτασης/συνέχισης 
της ΔΔ εντός τριμήνου από την ημερομηνία αποστολής 
της συστημένης επιστολής, η Συνέλευση θα μπορεί να 
διαγράψει τον/την ΥΔ από το μητρώο της Σχολής. 

Άρθρο 14 

Διδακτορικές διατριβές με συνεπίβλεψη 

Τυχόν προτάσεις από μέλη ΔΕΠ της Σχολής για την 
εκπόνηση διδακτορικών διατριβών με συνεπίβλεψη σε 
συνεργασία με (α) ερευνητικά κέντρα και ινστιτούτα του 
άρθρου 13 Α του ν. 4310/2014 συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή (β) αναγνωρισμένα ως ομοταγή Ιδρύματα 

ή ερευνητικά κέντρα και ινστιτούτα της αλλοδαπής θα 
πρέπει κατ' ελάχιστον να είναι σύμφωνες με τα προβλε- 
πόμενα στον παρόντα κανονισμό. 

Οι ανωτέρω διατριβές που επιβλέπει μέλος ΔΕΠ της 
Σχολής προσμετρούνται στις διδακτορικές διατριβές που 
επιβλέπει στη Σχολή. 

Άρθρο 15 
Δεοντολογία 

Οι Διδακτορικές σπουδές στη Σχολή λειτουργούν με 
την βεβαιότητα ότι εφαρμόζονται τα υψηλότερα ηθικά 
πρότυπα κατά την επιστημονική έρευνα. Η διάπραξη 
παραπτώματος (ιτιίϊςοηςίυςΐ) στην έρευνα είναι μια πάρα 
πολύ σοβαρή υπόθεση, η οποία μπορεί να καταστρέψει 
τις Μεταπτυχιακές Σπουδές αλλά και την καριέρα όλων 
των ανθρώπων που συμμετέχουν στην Έρευνα και στην 
Ακαδημία. Ιδιαίτερη προσοχή δίδεται στην τήρηση των 
κανόνων περί άρτιας παρουσίασης των αποτελεσμάτων 
της έρευνας και αποτροπής της λογοκλοπής, νοθείας, 
χάλκευσης και κλοπής δεδομένων. Η αντιμετώπιση πα¬ 
ραπτώματος στην έρευνα θα γίνεται σύμφωνα με τις 
διαδικασίες που ακολουθούνται από τη Σχολή σχετικά 
με το πρόβλημα αυτό. Αν διαπιστωθεί παράπτωμα η ΕΜΣ 
θα προωθεί την αντίστοιχη περίπτωση στην Συνέλευ¬ 
ση ή στην επιτροπή δεοντολογίας με το ερώτημα της 
διαγραφής. 

Άρθρο 16 
Υποτροφίες 

1 (Κριτήρια-Τρόπος Αξιολόγησης) 

Οι διαδικασίες για την επιλογή των υποτρόφων στους 
οποίους θα χορηγηθεί υποτροφία για τις μεταπτυχιακές 
τους σπουδές από τη Σχολή ή από άλλους φορείς (στις 
περιπτώσεις όπου οι φορείς προβλέπουν να διεξάγονται 
οι διαδικασίες επιλογής από τη Σχολή) είναι στην αρμοδι¬ 
ότητα της ΕΜΣ και εφόσον δεν ορίζεται διαφορετικά από 
τον διαθέτη θα ακολουθείται η παρακάτω διαδικασία: 
Οι όροι της προκήρυξης και τα κριτήρια αξιολόγησης 
θα πρέπει να ορίζονται με απόφαση της Συνέλευσης 
εφόσον δεν ορίζεται διαφορετικά από κάποιον διαθέτη. 

Η αξιολόγηση των υποψηφίων θα πραγματοποιείται 
μέσω της μοριοδότηση των ακαδημαϊκών επιδόσεων, 
της μοριοδότησηςτων δημοσιεύσεων και συνέντευξης 
των υποψηφίων. 

2 (Μοριοδότηση Ακαδημαϊκών Επιδόσεων) 

Γίνεται κατάταξη των υποψηφίων με βάση τις βαθμο¬ 
λογίες τους στον βασικό τίτλο σπουδών και στο ΜΔΕ (αν 
υπάρχει) ή στην εισαγωγή τους στα ΠΜΣ (για τους ΜΦ 
1 ου έτους) ή στο 1 ο έτος σπουδών (για ΜΦ 2ου έτους). 

Ειδικότερα ακολουθούνται οι παρακάτω κανόνες: 

Βαθμός πτυχίου χ έτη σπουδών + Βαθμός ΜΔΕ χ έτη 
σπουδών (για τους/τις ΥΔ). 

Π 

Βαθμός πτυχίου χ έτη σπουδών + Βαθμός Εισαγωγής 
σε ΠΜΣ (με άριστα το 10) χ 1 (για τους 1 -ετείς ΜΦ). 

Π 

Βαθμός πτυχίου χ έτη σπουδών + Μ.Ο. βαθμολογίας 
του 1 ου έτους σπουδών χ 1 (για τους 2-ετείς ΜΦ). 


Όπου ο βαθμός πολλαπλασιάζεται με τα έτη σπουδών, 
νοούνται τα κανονικά έτη σπουδών για την απόκτηση 
του εκάστοτε τίτλου. 

Ειδικές περιπτώσεις: 

Περιπτώσεις υποψηφίων με περισσότερα από 6 έτη 
σπουδών ή περισσότερα από ένα πτυχία ή ΜΔΕ: Επιλέγε¬ 
ται ο συνδυασμός που δίνει τον μέγιστο αριθμό μορίων 
για 6 έτη σπουδών. 

Περιπτώσεις υποψηφίων με πτυχίο/ΜΔΕ που δεν προ¬ 
βλέπουν βαθμό: Δίνεται βαθμός βάσει των επιδόσεων στα 
μαθήματα που φαίνονται στην αναλυτική βαθμολογία. 

Ο μέγιστος αριθμός μορίων που μπορεί να συγκεντρώ¬ 
σει ένας/μία υποψήφιος/α είναι τα 60 μόρια. 

Όσοι υποψήφιοι/ες συγκεντρώσουν πάνω από 40 μό¬ 
ρια με κατ'ελάχιστον 20 υποψήφιους/ες συνεχίζουν στη 
διαδικασία της συνέντευξης. 

3 (Μοριοδότηση Δημοσιεύσεων) 

Γίνεται μοριοδότηση των δημοσιεύσεων για τους υπο- 
ψηφίους/ες που επιλέχθηκαν για συνέντευξη σύμφωνα 
με τους εξής κανόνες: 

Μοριοδοτούνται πλήρεις δημοσιεύσεις (όχι Γθνίθνν5, 
ςοιηΓηθηΐί, ΙθΐΐθΓ5, ς35θ ΐ'θροιΊδ) σχετικές με το ερευνη¬ 
τικό αντικείμενο της ΔΔ σε περιοδικά που έχουν Δείκτη 
Απήχησης (Ιιτιρθςΐ Εθεΐοή. 


Τα μόρια που δίδονται για κάθε δημοσίευση ανάλογα 
με τη σειρά που έχει ο/η υποψήφιος/α μεταξύ των συγ¬ 
γραφέων έχουν ως εξής: 



1ος 

συγγραφέας 

2ος 

συγγραφέας 

Υπόλοιπες 

θέσεις 

1Ρ <3 

15 

10 

7 

3<ΙΡ<10 

30 

22 

15 

ΙΡ> 10 

60 

45 

30 


Όλες οι υπόλοιπες δημοσιεύσεις συμπεριλαμβανομέ¬ 
νων των Γθνίθ\Λ/5, ςοιτιηηθηΐί, Ιθϊϊθιέ, ς35θ Γθροό5: 2 μόρια 
η κάθε μία εφόσον είναι σε περιοδικά με Δείκτη Απήχη¬ 
σης (ΙιηρΒςΐ Ε3ςΐοή. Δεν δίνονται μόρια για εργασίες σε 
συνέδρια. Ο μέγιστος αριθμός μορίων που μπορεί να 
συγκεντρώσει ένας/μία υποψήφιος/α είναι τα 75 μόρια. 

4 (Συνέντευξη - Τελική Βαθμολογία) 

Οι υποψήφιοι/ες καλούνται σε συνέλευση από την 
ΕΜΣ, τα μέλη της ΕΜΣ βαθμολογούν τους υποψηφίους/ 
ες με άριστα το 10 και εξάγεται ο μέσος όρος για κάθε 
υποψήφιο/α. 

ΤΕΛΙΚΟΣ ΒΑΘΜΟΣ = ΑΘΡΟΙΣΜΑ ΜΟΡΙΩΝ ΑΠΟ Λ Β και Γ 
όπου 

Α. Τα μόρια από τις ακαδημαϊκές επιδόσεις που με¬ 
τρούν κατά 25% στον τελικό βαθμό (Με αναγωγή των 
μορίων στα 75 μόρια). 

Β. Τα μόρια από τις δημοσιεύσεις που μετρούν κατά 
25% στον τελικό βαθμό. 

Γ.Τα μόρια από τη Συνέντευξη που μετρούν κατά 50% 
στον τελικό βαθμό (Με αναγωγή του ΜΟ της συνέντευ¬ 
ξης στα 150 μόρια). 

ΑΡΙΣΤΑ: 300 ΜΟΡΙΑ 

Η τελική επικύρωση του καταλόγου των επιλεγέντων 
θα γίνεται από τη Συνέλευση της Σχολής. 

Άρθρο 17 

Θέματα λειτουργίας της Γραμματείας 
Ο βασικός τρόπος επικοινωνίας της γραμματείας με 
τους φοιτητές και τα μέλη ΔΕΠ θα είναι το ηλεκτρονικό 
ταχυδρομείο (θ-ιηθίΙ). 

Ανακοινώσεις θα βγαίνουν στον ηλεκτρονικό πίνακα 
ανακοινώσεων της Σχολής και στον Πίνακα Ανακοινώ¬ 
σεων έξω από τη γραμματεία. 

Στις περιπτώσεις όπου κάποια από τα μέλη της 3Μ βρί¬ 
σκονται εκτόςτου Πανεπιστημίου και υπάρχει δυσκολία 
να υπογραφούν τα έντυπα, τυχόν αιτήματα και ετήσιες 
εκθέσεις προόδου μπορούν να κατατίθενται ηλεκτρονι¬ 
κά αποκλειστικά από τον επιβλέποντα με κοινοποίηση 
στους συνεπιβλέποντες και τον/την ΥΔ. 

Η γραμματεία σε τακτά χρονικά διαστήματα ή όποτε 
προκύπτει σχετική ανάγκη θα ενημερώνει τα μέλη ΔΕΠ 
και τους/τις ΥΔ για τις εκκρεμότητες σε σχέση με την 
εκπόνηση της ΔΔ τους (παράταση εκπόνησης υποχρε¬ 
ωτική αλλαγή σύστασης τριμελούς, διακοπή εκπόνησης 
κ.α.). Οι ενδιαφερόμενοι θα πρέπει να τακτοποιούν τις 
εκκρεμότητες αυτές με αίτηση τους εντός προθεσμίας 
2 μηνών από την ειδοποίηση της γραμματείας. Σε δια¬ 
φορετική περίπτωση η Συνέλευση θα προχωρά σε όσες 
ενέργειες κρίνει απαραίτητες στην εκάστοτε περίπτωση 
χωρίς τη σύμφωνη γνώμη τους. 

Άρθρο 18 

Αξιολόγηση διδακτορικών σπουδών 
Η αξιολόγηση των διδακτορικών σπουδών στη Σχολή 
γίνεται με βάση τα προβλεπόμενα στο άρθρο 44 του 
νόμου 4485/2017. 

Άρθρο 19 

Μεταβατικές διατάξεις - Άλλες διατάξεις 
1 (Υφιστάμενοι ΥΔ για τους οποίους έχει ήδη οριστεί 7Μ) 
Όσοι/ες ΥΔ έχουν ήδη ορισμένη 7Μ κατά την δημο¬ 
σίευση του παρόντος θα κληθούν από τη γραμματεία 
να υποστηρίξουν δημόσια τη ΔΔ τους εντός 6 μηνών 
από τη δημοσίευση του παρόντος ή μέχρι τη λήξη του 
τρέχοντος ακαδημαϊκού έτους. Όσοι εξ'αυτών δεν έχουν 
δημοσίευση θα μπορούν να παρατείνουν το ανωτέρω 
διάστημα υπό την προϋπόθεση ότι ανά εξάμηνο θα ενη¬ 
μερώνουν την ΕΜΣ για την πορεία των σπουδών τους. 
Αν η παρουσίαση της ΔΔ δεν πραγματοποιηθεί στις 
ανωτέρω προθεσμίες ο/η ΥΔ θα διαγράφεται κατόπιν 
προειδοποίησης εκτός αν είναι σε θέση να αποδείξει 
εγγράφως ότι η παρουσίαση της ΔΔ δεν ήταν εφικτή για 
λόγους ανωτέρας βίας. 


2 (Υφιστάμενοι ΥΔ σε Προγράμματα Μεταπτυχιακών 
Σπουδών) 

Ο ΥΔ που ξεκίνησαν ΔΔ με τον 2083/92 στα Προγράμ¬ 
ματα Μεταπτυχιακών Σπουδών θα ολοκληρώσουν τις 
σπουδές τους με τις διατάξεις του παρόντος κανονισμού 
πλην αυτών των άρθρων 3 και 11. Οι προϋποθέσεις επιτυ¬ 
χούς ολοκλή ρωσης της ΔΔ και ο απονεμόμενος τίτλος για 
αυτούς τους/τις ΥΔ παραμένουν ως έχουν στους οικείους 
κανονισμούς για διδακτορικές σπουδές των ΠΜΣτους. 

3 (Παρακολούθηση μαθημάτων από υφιστάμενους ΥΔ) 

Για τους υφιστάμενους ΥΔ που οφείλουν να παρακο¬ 
λουθήσουν μαθήματα βάσει του παλαιού κανονισμού θα 
ισχύσει η παρ. 2 του άρθρου 11. θα μπορούν να παρακο¬ 
λουθήσουν το Σεμινάριο Επιστημονικής Δεοντολογίας 
σε προαιρετική βάση. 

4 


Θέματα τα οποία δεν καλύπτονται από την νομοθεσία 
ή τον κανονισμό, θα ρυθμίζονται από τη Συνέλευση του 
Τμήματος. 


ΚΑΤΑΛΟΓΟΣ ΜΕ 
ΣΥΝΤΟΜΟΓΡΑΦΙΕΣ 


ΑΕΙ 

Ανώτατα Εκπαιδευτικά 

Ιδρύματα (Πανεπιστήμια + ΤΕΙ) 

ΔΔ 

Διδακτορική Διατριβή 

ΔΕΠ 

Διδακτικό Ερευνητικό 
Προσωπικό 

ΔΟΑΤΑΠ 

Διεπιστημονικός Οργανισμός 

Αν αγ νώ ρ ι ο η ς Τίτλω ν 
Ακαδημαϊκών και Πληροφόρησης 

7Μ 

Επταμελής Εξεταστική Επιτροπή 

ΕΜΣ 

Επιτροπή Μεταπτυχιακών 
Σπουδών 

ΜΔΕ 

Μεταπτυχιακό Δίπλωμα 
Ειδίκευσης 

ΜΦ 

Μεταπτυχιακοί Φοιτητές 

ΠΜΣ 

Πρόγραμμα Μεταπτυχιακών 
Σπουδών 

ΤΕΙ 

Τεχνολογικά Εκπαιδευτικά 
Ιδρύματα 

ΥΔ 

Υποψήφιοι Διδάκτορες 


Η απόφαση αυτή να δημοσιευθεί στην εφημερίδατης 
Κυβέρνησης. 


Ρέθυμνο, 27 Φεβρουάριου 2018 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3πιπΐ3ΐθί3@θ1.9*' 























